钦定古今图书集成/明伦汇编/氏族典/第439卷 > 《廖用贤尚友录》 > 贾渊
## 钦定古今图书集成/明伦汇编/氏族典/第439卷 > 《廖用贤尚友录》 > 贾渊

按《南齐书贾渊传》：“渊字希镜，平阳襄陵人也。祖弼之，
晋员外郎。父匪之，骠骑参军。渊昇明中为义兴郡丞。
永明初，转尚书外兵郎，历大司马司徒府参军，出为
句容令。建武初，迁长水校尉，坐法。子栖长稽颡流血。
朝廷哀之，免渊罪。数年，为北中郎参军。中兴元年卒。”